霍維鼐

霍維鼐（），字玉調，順天府人，清朝軍事人物。

 生平 
順治十八年（1661年）辛丑科一甲第一名武進士（武狀元），康熙三年（1664年）任貴州貴陽城守副將，統領經制官兵，駐札貴陽府內閣大庫檔案 登錄號 104143 題名貴州貴陽城守副將霍維鼐坐名敕書，康熙八年（1669年）任貴州平遠州副將 「霍維鼐，字玉調，直隸人。武進士第一。康熙八年，官平遠副將。撦處臥夷目嘗為邊患，維鼐剿之有功。維鼐之在平遠也，軍容壯整，威望大著。令境內之土目，更番直衛於協營，土目無敢不順命，地方困之以安謐。久之，去鎮。維鼐性至孝，奉母於任，母稍有怒，輒跪受鞭撻。夷漢見者，莫不感化，風俗亦於此大變。平遠人至今稱之。出《平遠州志》。」（道光）《大定府志》卷三十一「副將霍維鼐，北直人，己丑武狀元，康熙八年任。勦逆酋撦處臥有功，命土目更番侍直，地方寧謐，軍民安堵。性至孝，親怒則跪受鞭叱，風化賴之。」，（乾隆）《平遠州志》卷八，康熙二十二年（1683年）任山東沂州副將，康熙二十九年（1690年）陞廣東高雷廉總兵，康熙三十六年（1697年）十月六日卒於官內閣大庫檔案 登錄號 120766 內容提要 題報廣東高雷廉鎮總兵霍維鼐於康熙三十六年十月六日在任病故 總督廣東廣西等處地方軍務兼理糧餉兵部右侍郎兼都察院右副都御史加伍級臣石琳謹題為總兵病故事。該臣看得，廣東高雷廉地方，僻處邊徼，據報鎮臣霍維鼐於康熙叁拾陸年拾月初陸日在任病故。除將該鎮坐名敕書劄付追繳到日送部察銷，及委韶州副將孫清護理印務外，所有病故日期，相應題報，候部開缺銓補。謹題請旨。。

 相關詩文 
郭棻〈送霍玉調副將復鎮萊州〉：蓬島喧傳橫海雄，築壇詔寵賜彤弓。近聞天子勤東顧，重遣將軍守大風。雲裏飛來金雀印，海邊躍出玉龍驄。漢家指日圖麟閣，還數嫖姚第一功《學源堂詩集》卷之六。

郝浴〈寄贈霍玉調移鎮水西〉：管葛絲綸久寂寥，卻將韓白問嫖姚。風生閣道三馳馬，兩洗烏蠻一射鵰。路入木稀惟紫翠，夢回龍馭尚飄颻。策名舊在無䨇處，好把韜鈐報聖朝《中山詩鈔》卷之三。

李興祖〈壽霍玉調都護〉：綵弧懸月，畫戟凝曦，政老親臺，嵩岳誕瑞之時，海屋增籌之日也。弟快覩摩銅，欣懷拜石，效野人一芹之獻，攄華封三祝之忱。伏冀丈人峯峻，不拒微拳，將軍樹大，能羅小草。喜躍同於鶴舞，佩戴不啻鰲擎《課慎堂文集》卷之八。

許虬〈留別葛總戎端人兼寄霍玉調武狀元〉：甲辰冬月雁行盟，東井珠璣耿耿明。天地豈能無介冑，古今何必賤書生。虞廷岳牧皆驡虎，塞上衣冠問弟兄。更有嫖姚驚末座，一時聲價重連城《萬山樓詩集》卷第十五。

許虬〈贈霍狀元玉調移鎮平遠〉：平遠環觀沃野周，蠻方瘴塞本神州。猗嗟大武三年伐，於爍王師一統謀。閱甲沙場喧鼓角，櫜弓蓮幕靜更籌。漢家雖有嫖姚將，可許傳臚玉殿頭。

 註釋 

W
Category:大興縣人
Category:清朝副將
Category:清朝總兵